Daniel Hubmann

Daniel Hubmann (født 16. april 1983 i Eschlikon) er en sveitsisk orienteringsløper som representerer den finske orienteringsklubben Koovee og det sveitsiske landslaget. Hubmann er juniorverdensmester, verdensmester, europamester og sammenlagtvinner i verdenscupen i orientering. Han har medaljer i alle distanser fra verdensmesterskap. Sammen med lagkamerat Matthias Merz ble han den første mann til å ta medalje i alle fire orienteringsdisipliner.

Bakgrunn 
Hubmann kommer opprinnelig fra Eschlikon, men bor i Bern. Han kommer fra en familie som har drevet med orientering og har tre brødre, Max, Beat og Martin. Beat og Martin driver også med orientering.

Han gikk på grunnskolen Eschlikon fra 1990-1996, deretter den samme ungdomsskolen, før han i 2003 var ferdig utdannet snekker. Deretter arbeidet han deltid som snekker i tre år, før han i 2007 ble profesjonell orienteringsløper på heltid.

Idrettskarriere 
I ungdomsårene løp han for orienteringsklubbene OL Regio Wil og LA KTV Wil. Fra og med 2005 har han løpt for den norske klubben Kristiansand OK. Han er allrounder.

Hubmann tok sin første medalje i verdensmesterskapet for junior som 19-åring i Alicante i Spania i både langdistanse og stafett. Året etter tok han bronse i de samme disiplinene. Allerede i 2005, da han var andreårs senior, tok han sin første medalje i verdensmesterskapet. Det var i Aichi i Japan, der han tok sølv i sprint og bronse i stafett.

Hubmann ble rangert som nummer 1 i verden av IOF per oktober 2006, og ble også rangert som nummer 1 per oktober 2008. IOFs liste består av verdens 250 beste løpere.

I verdensmesterskapet i 2006 i Århus tok han ett sølv. Det kom på sprintdistansen. Det første gullet kom i Tsjekkia i 2008 da han vant langdistansen foran Anders Nordberg. Etter det har han tatt ytterligere seks VM-gull. Han ble verdensmester i både langdistanse og stafett i ungarske Miskolc i 2009. Stafetten løp han med lagkameratene Baptiste Rollier og Matthias Merz. Hubmann ble skadet i 2010, og slet med skader etter dette. Han klarte allikevel å ta en bronsemedalje i verdensmesterskapet i Trondheim i 2010 i mellomdistanse, og vant Nordic Orienteering Tour sammenlagt i 2011. Han ble verdensmester i sprint i Frankrike i 2011. Under EM i orientering i Sverige i 2012 skadet han akillessenen 100 meter før mål på stafetten og måtte stå over verdensmesterskapet på hjemmebane i Sveits senere samme år. Under EM i orientering ble hans beste resultat en tredjeplass på sprinten. I skotske Inverness i 2015 ble det gullmedalje både på mellomdistanse og stafett. På det sveitsiske vinnerlaget løp Hubmann andre etappe på laget som ellers besto av Fabian Hertner på første etappe og ankermann Matthias Kyburz på tredje. Under VM i Sverige i 2017 ble det sølv på stafetten som ble Hubmanns beste resultat. Han tok tre bronsemedaljer individuelt, på sprinten, langdistansen og mellomdistansen. Dermed tok Hubmann med seg hele fire medaljer fra mesterskapet i Strömstad og Tanum. I 2018 løp Hubmann EM på hjemmebane i Ticino, Sveits. 6. mai 2018 ble europamester i sprint, et gull han delte med Matthias Kyburz ettersom de to landsmennene fullførte på samme tid. Hubmann fikk også med seg en sølvmedalje fra hjemme-EM som ankermann for Sveits' stafettlag. Under VM i Latvia i 2018 ble Hubmann første herreløper til å ta tre VM-gull på sprintdistansen. Han fikk med seg ytterligere to sølvmedaljer fra dette mesterskapet, på mellomdistanse og stafett.

Daniel Hubmann har totalt 27 medaljer fra verdensmesterskapet i orientering, og er dermed den mannlige orienteringsløperen med flest VM-medaljer gjennom tidene. Han har totalt 13 medaljer fra europamesterskapet i orientering, og er dermed den mannlige orienteringsløperen med flest EM-medaljer gjennom tidene. Han har vunnet Verdenscupen i orientering hele seks ganger, i 2008, 2009, 2010, 2011, 2014 og 2015. Ingen annen herreløper har flere enn to sammenlagtseire. Han har 31 seire i enkeltløp i verdenscupen, noe som også er rekord.

Utmerkelser 
 2002 Årets junioridrettsutøver - Sveits           
 2002 Årets idrettsutøver - Thurgau, Wiler
 2005 Årets nykommer nr.2 - Sveits
 2008 Verdens beste orienteringsløper - IOF
 2008 Årets idrettsutøver - Thurgau, Wiler
 2008 Årets idrettsutøver - CS Sports Awards
 2009 Verdens beste orienteringsløper - IOF
 2009 Årets idrettsutøver - CS Sports Awards
 2010 Årets idrettsutøver - Thurgau, Wiler
 2011 Årets idrettsutøver - Thurgau 
 2011 Årets idrettsutøver - CS Sports Awards

Største meritter

Junior 

2000 
2.-plass, sveitsiske mesterskap langdistanse
1.-plass, sveitsiske mesterskap mellomdistanse
3.-plass, sveitsiske mesterskap natt. 
1.-plass, JEC langdistanse og stafett.
2001
5.-plass, junior-VM mellomdistanse 
8.-plass, junior-VM stafett 
3.-plass, sveitsiske mesterskap langdistanse
1.-plass, sveitsiske mesterskap mellomdistanse og natt
1.-plass, JEC langdistanse og stafett.
2002 
1.-plass, junior-VM langdistanse og stafett. 
1.-plass, sveitsiske mesterskapet langdistanse, sprint og natt, 
2.-plass, sveitsiske mesterskap stafett 
1.-plass, JEC langdistanse, sprint og stafett
2003
3.-plass, junior-VM langdistanse og stafett
1.-plass, sveitsiske mesterskap langdistanse og mellom
2.-plass, sveitsiske mesterskap sprint og natt
3.-plass, stafett i militært VM 
1.-plass NOCO sprint og 3.-plass stafett

Senior 

2004
1.-plass, sveitsiske mesterskap sprint.
11.-plass sammenlagt verdenscupen 
To 2.-plasser i verdenscupen
2005
2.-plass VM sprint og 3.-plass stafett
3.-plass sammenlagt, Verdenscupen 
To verdenscupseire
1.-plass, sveitsiske mesterskap sprint, mellom og stafett, 
3.-plass langdistanse
3.-plass i militært VM stafett 
1.-plass i World Games stafett
2.-plass mellomdistanse. 
2006
2.-plass VM sprint. 
2.-plass EM langdistanse. 
2.-plass sammenlagt, Verdenscupen 
Tre 2.-plasser og én 3.-plass i verdenscupen
1.-plass, sveitsiske mesterskap sprint, stafett og natt 
2.-plass mellomdistanse 
1.-plass i militært VM langdistanse og stafett 
2007
3.-plass sammenlagt Verdenscupen 2007 
To 3.-plasser i verdenscupen
1.-plass, sveitsiske mesterskap stafett
2.-plass sprint og langdistanse
1.-plass i militært VM langdistanse og stafett 
2.-plass mellomdistanse. 
2008
1.-plass VM langdistanse,
2.-plass sprint 
3.-plass stafett 
2.-plass EM sprint, langdistanse og stafett
Seier Sammenlagt i Verdenscupen 2008 
Fire verdenscupseire og tre 2.-plasser i verdenscupen
1.-plass, sveitsiske mesterskap sprint og natt
2.-plass langdistanse, mellomdistanse og stafett
2.-plass i militært VM stafett
2009
1.-plass VM langdistanse og stafett
2.-plass mellomdistanse
3.-plass sprint. 
Seier Sammenlagt i Verdenscupen 2009 
Fire verdenscupseire
1.-plass, sveitsiske mesterskap langdistanse, sprint, mellomdistanse, natt og stafett
1.-plass i militært VM langdistanse, mellomdistanse og stafett
1.-plass i World Games mellomdistanse
2.-plass sprint. 
2010
3.-plass VM mellom og stafett
1.-plass EM langdistanse
2.-plass sprint
3.-plass mellomdistanse. 
Seier Sammenlagt i Verdenscupen 2010
Tre verdenscupseire 
1.-plass, sveitsiske mesterskap natt
2011
1.-plass VM sprint
Seier Sammenlagt i Verdenscupen 2011
Tre verdenscupseire
2.-plass, sveitsiske mesterskap sprint og stafett
3.-plass langdistanse
2012
3.-plass i EM sprint
1.-plass, sveitsiske mesterskap natt
2013
2.-plass sammenlagt i Verdenscupen 2013
To verdenscupseire
1.-plass, sveitsiske mesterskap lang og sprint
1.-plass militært VM, stafett
2014
2.-plass VM langdistanse, sprint og stafett
1.-plass i EM langdistanse og mellom
1.-plass sammenlagt i Verdenscupen 2014
Fem verdenscupseire
1.-plass, sveitsiske mesterskap sprint, 2.-plass langdistanse
2015
1.-plass VM mellomdistanse og stafett
2.-plass langdistanse
2.-plass, sveitsiske mesterskap, sprint og stafett
1.-plass sammenlagt i Verdenscupen 2015
Fire verdenscupseire
2016
2.-plass VM stafett
3.-plass VM langdistanse, mellomdistanse og sprint 	 
1.-plass i EM langdistanse
2.-plass sammenlagt i Verdenscupen 2016
2017
1.-plass VM sprint
3.-plass sammenlagt i Verdenscupen 2017
2018
1.-plass VM sprint
2.-plass VM mellomdistanse og stafett
1.-plass EM sprint

Verdenscupseire

Rekorder
Verdensmesterskap
 Flest VM-medaljer: 27
 Flest VM-gull, sprint: 3 
 Flest VM-medaljer, sprint: 9

Europamesterskap
 Flest EM-gull: 5
 Flest individuelle EM-gull: 5
 Flest EM-medaljer: 13
 Flest individuelle EM-medaljer: 11
 Flest EM-gull, langdistanse: 3
 Flest EM-medaljer, langdistanse: 5

Verdenscup
 Flest sammenlagtseire: 6
 Flest pallplasseringer sammenlagt: 12
 Flest seiere i verdenscupen: 31
 Flest pallplasseringer i verdenscupen: 68

Eksterne lenker 
 
 
 Det internasjonale orienteringsforbundet - Verdensranking - Daniel Hubmann 

Sveitsiske orienteringsløpere
Sveitsiske mestere
Verdensmestere i orientering
Europamestere i orientering
Vinnere av verdenscupen i orientering
Snekkere
Personer fra kanton Thurgau